Italiyaning sobiq bosh vaziri Silvio Berluskoni Milandagi kasalxonalardan biriga joylashtirildi. Reuters agentligi xabariga ko‘ra, bunga 79 yoshli siyosatchining yuragidagi muammo sabab bo‘ldi. Uning avholi hozirda barqarorlashgani aytilmoqda. U bir necha kun davomida shifoxonada qolishi aytilmoqda. Berluskoni 1994-1995, 2001-2006 va 2008-2011 yillarda Italiya bosh vaziri lavozimlarida ishlagan. U Italiya hukumati tepasida turish bo‘yicha faqat Benito Mussolini va Jovanni Jolittidan kamroq natija ko‘rsatgan. Berluskoni ayni vaqtda muxolifatdagi "Olg‘a, Italiya" partiyasi rahbari hisoblanadi. Bundan tashqari, u Italiyaning eng badavlat kishilaridan biri sanaladi. U sug‘urta kompaniyalari, banklar hamda media sohasidagi kompaniyalarda katta aktivlarga ega. "Milan" xo‘jayining boyligi 2011 yili Forbes jurnali tomonidan 7,8 milliard dollarga baholangan.